kardosdrur/scandi-wiki huggingface dataset:
Shit & Chanel (album)

Shit & Chanel er debutalbummet fra den danske rockgruppe Shit & Chanel. Det udkom i maj 1976 på Abra Cadabra Production.

Baggrund 
Gruppen var blevet dannet et par år før, da Holger Laumann, som var gift med Anne Linnet, introducerede ham til Astrid Elbek (på albummet krediteret som Astrid Elbeck) og Ulla Tvede Eriksen, som han kendte fra Århus Friskole, og Lis Sørensen, som han tidligere havde undervist. De fire viste sig at have det godt sammen og begyndte at spille sammen, og Lone Poulsen kom snart med i bandet, der fik scenedebut på Trinbrædtet (det senere Vestergade 58) i hjembyen Aarhus. Ved at være et rent pigeband, der faktisk kunne skrive og spille egne numre, blev de snart populære i det aktive 1970'er-musikliv i byen. Det naturlige næste skridt var derfor at indspille et album, som blev dette.

Sange

Medvirkende

Musikere 
 Astrid Elbeck: El-piano, piano, percussion, synthesizer, violinmaskine
 Ulla Tvede Eriksen: Trommer, congas, percussion, sang (A5)
 Anne Linnet: Akustisk guitar, alt-saxofon, baryton-saxofon, trommer (A5), sang
 Lis Sørensen: Sang, el-guitar, damesingle(sic!)
 Lone Poulsen: Bas, akustisk guitar, el-guitar, fløjte, violinmaskine

Øvrige 
 Peter Abrahamsen: Producer (sammen med gruppens medlemmer)
 Freddy Hansson: Lydtekniker

Kilder

Eksterne henvisninger 

Album fra 1976
Shit & Chanel-album
Nares Land

Nares Land er en ø i det nordlige Grønland med et areal på 1466 km². Den ligger få kilometer fra nordvestkysten af Grønland i Lincolnhavet, et randhav til det Arktiske Ocean. Øen er ca. 75 km lang og 30 km bred; dens højeste punkt er 1067 moh. Nares Land er hele året omgivet af pakis.

Henvisninger 
Nares Land UNEP  
Gazetteer of Greenland , af Per Ivar Haug, UBiT (Universitetsbiblioteket i Trondheim), august 2005.
                                                                                               

Øer i Grønland
Viuf Kirke

Viuf Kirke er dansk kirke beliggende i landsbyen Viuf i Viuf Sogn, Haderslev Stift. Kirken er bygget omkring år 1150. Siden er kirken flere gange ombygget og udvidet. Selve skibet og koret er opført i romansk stil og fik tilbygget et spir omkring 1730.

En række stolpehuller fundet under kirken i forbindelse med restaureringsarbejde i henholdsvis 1948 og 1955, vidner om en endnu ældre bygning på stedet.

Kirkeklokken er fra 1447. Døbefonten er en romansk granitfont, og fadet er sydtysk fra omkring 1575. Prædikestolen er fra ca. 1600.

Galleri

Eksterne henvisninger 

 Almind og Viuf Kirker, officiel hjemmeside for begge kirker

Noter 

Kirker i Haderslev Stift
Kirker i Vejle Amt
Kirker i Kolding Kommune
Stykkishólmur

Stykkishólmur er en islandsk by, der ligger på nordsiden af halvøen Snæfellsnes. Med en smuk og velbevaret bymidte. 

Hovedbeskæftigelsen er fisk og turisme. 

Byen er kendt som porten til de tusind øer på Breiðafjörður, som er kendt for smukke øer og det vilde fugleliv. 

Byens kirke er arkitektmæssigt interessent, på toppen af byens højeste punkt. Den ser godt ud fra land og hav, og udsigten over Breiðafjörður er spektakulær. 

Byen har en god svømmehal med fire jacuzzier og en vandrutchebane. 

Der er 172 km til Reykjavik fra Stykkishólmur. 

Der er åbent Wi-Fi for turister, flere hoteller, vandrehjem og Bed and Breakfast, samt campingplads. 

Der er flere cafeer og restauranter. 

Byen har ca. 1100 indbyggere, fire kirker og et hospital.  

Fra byens havn er der færgefart til Vestfjordene via øen Flatey til Brjánslækur, desuden er der tursejlads for turister der ønsker at se fugle på øerne nær byen i Breiðafjörður. 

Havnen i Stykkishólmur blev forbedret, da man lavede en dæmning ud til den lille ø nord for havnen hvorpå fyrtårnet står.

I byen findes flere museer og udstillinger, bl.a. Norska Húsið, Vulkan museet og "Vandbiblioteket"

Referencer 

Byer på Island
Her og nu (EP)

Her og Nu er en EP fra 1982, der blev udgivet af pladeselskabet Rosen. EP'en præsenterer fire af tidens børnerockbands: Aphrodite, Parkering Forbudt, Teenagers og Dieters Lieder. 

Den tidligere Parkering Forbudt-trommeslager Grev Lyhne, der var ansat på Rosen, var idémand til udgivelsen. Han havde også stået bag livealbummet Børnerock For Et Børnehus (1981, Rosen), der var optaget på børnerockfestivaler i Odense, Århus og København. De fire sange på Her og Nu blev produceret af Billy Cross og indspillet i Hookfarm studiet mellem 27. september - 3. oktober 1982. EP'en udkom i 7" format.

Trackliste

Side 1 
 Aphrodite - "Fortæl Mig" (Tekst: Vibeke Borberg/Musik: Katja) - 3:15 
 Teenagers - "Joseph" (Tekst: Linda Rokmann & Mark Jackman/Musik: Teenagers) - 2:48

Side 2 
 Dieters Lieder - "Schweizer Frank" (Tekst: Martin Gerup/Musik: Johan Gerup) oprindeligt krediteret "tekst/musik: Dieters Lieder" - 2:33
 Parkering Forbudt - "Regn" (Tekst: Grev Lyhne/Musik: Drezz & Parkering Forbudt) - 4:12

Medvirkende

Aphrodite 
 Eva - bas og kor
 Kathrine - flygel
 Katja - rytmeguitar & sang
 Nanna - leadguitar & sang
 Ursula - trommer

Teenagers 
 Mark Jackman - sang
 Linda Rokmann - sang
 Søren Nørup Christiansen - guitar
 Michael Grønbjerg - bas
 Bjarne Kjær - trommer

Dieters Lieder 
 Johan Gerup - guitar
 Martin Gerup - trommer
 Ped Ott Tønsberg - bas
 Peter Rahbek - sang

Parkering Forbudt 
 Don Martin - leadguitar
 Drezz - bas
 Nico - rytmeguitar
 Christian - trommer

Produktion 
 Billy Cross - producer
 Grev Lyhne - idé og planlægning

Eksterne henvisninger 
 Her og Nu på Discogs  (29-08-2015)

Noter 

Album fra 1982
Musik fra Danmark
EP-plader
Flintbek

Flintbek er en kommune og administrationsby i det nordlige Tyskland, beliggende i Amt Flintbek i den østlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Flintbek ligger omkring 13 km sydvest for Kiel og i kommunen ligger landsbyerne Kleinflintbek, Großflintbek og Voorde.

I kommunen står det mellem 800 og 1000 år gamle takstræ .

Eksterne kilder/henvisninger 

 Kommunens websted .
 Statistikamt Nord – Bevölkerung der Gemeinden in Schleswig-Holstein 4. Quartal 2013  (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Víðimýrarkirkja

Víðimýrarkirkja er en kirke på Island opført i 1834 af tømrer Jón Samsonarson, der også var altingsmedlem for Keldudalur.

Formentlig er den første kirke i Víðimýri opført kort efter kristendommens indførelse på Island. I den første inventarliste fra ca. 1318 var kirken helliget Jomfru Maria og apostelen Peter.

Kirken er en tørvekirke, tørvet bliver restaureret regelmæssigt, kirkens træværk og paneler er originale. Væggenes skelet er bygget som bindingsværk og beklædt indvendig med umalede træpaneler.

Kirkens altertavle er fra 1616 og sikkert af dansk oprindelse, midterpartiet viser den sidste nadver. Den latinske tekst under billedet oversat til dansk siger: "Thi så ofte i spiser dette brød og drikker kalken, forkynder i Herrens død, indtil han kommer."

Prædikestolen er fra det 17. århundrede. Kirkegårdsporten er fra 1936 og begge kirkens klokker er fra 1630. Andre kirkegenstande opbevares på Islands Nationalmuseum, kirken har været under museets opsyn siden 1936.

Kilde 
Folder fra kirke: Víðimýrarkirkja, Húsasafn Þjóðminjasafns Íslands

Eksterne henvisninger 

Kirker på Island
Parlamentsvalget i Grækenland september 2015

Parlamentsvalget i Grækenland september 2015 blev afholdt søndag den 20. september 2015, valget var blevet annonceret den 20. august af premierminister Alexis Tsipras. Der skulle vælges 300 pladser til Grækenlands parlament. Valget kom under et år efter seneste valg; den ordinære valgperiode udløb først i februar 2019. Valget er det fjerde græske parlamentsvalg indenfor 3,5 år.

Valgets vinder blev Alexis Tsipras og det siddende regeringsparti SYRIZA, som var seks mandater fra at have absolut flertal i parlamentet, derfor var SYRIZA i stand til at fortsætte sin koalitionsregering med det højreorienterede parti Uafhængige grækere.

Valgreglerne i Grækenland indebærer at 250 af de 300 mandater tildeles partierne efter deres stemmetal men det største parti får en bonus på 50 mandater. Spærregrænsen i Grækenland er 3%.

Valgdeltagelsen var usædvanlig lav på 56,6%, det laveste der nogensinde er registreret i et græsk valg siden genoprettelse af demokratiet i 1974.

Valgresultater

Referencer 

Politiske valg i Grækenland
Grækenland september 2015
Schönhorst

Schönhorst er en kommune og en by i det nordlige Tyskland, beliggende i Amt Flintbek i den østlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Schönhorst ligger omkring 9 km syd for Kiel og nordvest for Bothkamper See. Mod vest løber Bundesautobahn 215 mod Neumünster, mod øst Bundesstraße 404, der længere mod syd bliver til Bundesautobahn 21.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Techelsdorf

Techelsdorf er en kommune og en by i det nordlige Tyskland, beliggende i Amt Flintbek i den østlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Techelsdorf er beliggende ca. 10 km syd for Kiel ved den øvre del af Ejderen. Mod vest løber Bundesautobahn 215 mod Neumünster, mod øst Bundesstraße 404, der længere mod syd bliver til Bundesautobahn 21 mod Lübeck.

Eksterne kilder/henvisninger 

 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Sark

Sark er den mindste af de fire store Kanaløer og en selvstyrende del af Guernsey fogeddømme (bailiwick). Sark anses ofte for at være den sidste feudalstat i Europa. Øen styres af en lensherre (Seigneur of Sark eller Dame of Sark). Mange af øens love, specielt relateret til arv og lensherrens myndighed, er uforandrede siden de blev vedtaget i 1565 under dronning Elisabeth 1..

Sark har imidlertid gennemgået en vis demokratisering i nyere tid. Mere magt er gradvist blevet placeret i en lovgivende forsamling (Chief Pleas), der består af 40 jordejere og 12 folkerepræsentanter.

Sark har en befolkning på omkring 600 personer. Øen er 4,8 km lang og 2,4 km på sit bredeste. Biler er forbudt; traktor og cykel er de eneste transportmidler på øen.

Eksterne henvisninger
Island of Sark 

Kanaløerne
Big Brother Talkshowet

Big Brother Talkshowet var et show var blev sendt i årene 2001-2005 på TvDanmark. Programmet blev sendt om søndagen kl. 19.00 som et godtgrin til seerende.

Tilbage til Big Brother Danmark
Talkshowet
Ole Matthiessen

Ole Matthiessen (14. juli 1946 i Gentofte, er en dansk jazzpianist, producer, komponist, orkesterleder, musikunderviser, journalist, foredragsholder, radiopræsentator, musikanmelder og forfatter.

Matthiessen har spillet med både danske og internationale musikere såsom Erling Kroner, Jens Winther, John Tchicai, Ted Curson, Charles Tolliver, Daniel Humair, Poul Ehlers, Jørn Elniff, Atilla Engin, Pierre Dørge, Carsten Meinert, Jens Søndergård, Rudy Smith, Dennis Drud, etc.

Han var producer for DR Big Bandet (1970-2007) og redaktør for DRs Jazz Live, hvor han har optaget og radiotransmitteret mange hundrede koncerter med jazzens største og dokumenteret den danske jazzscene. Han har undervist og deltaget i Brandbjerg og Vallekilde jazzstævnerne siden 1972, samt undervist i rytmisk musikhistorie på Det kgl. Danske Musikkonservatorium og Rytmisk Musikkonservatorium fra 1977 til 2007. Han har været formand for Dansk Jazzmusikerforening, medlem af Den danske Jazzkreds, boardmember i European Jazz Federation og i perioder medlem af Københavns Musikudvalg og Jazz Danmarks bestyrelse.Han har forfattet artikler og anmeldelser til tidskrifter samt bøger om rytmisk musik, feks.Trommernes Rejse (2007), som er en historisk gennemgang af den rytmiske musik fra sin start til i dag. Er desuden medforfatter på Jazz i Danmark 1950 - 2010 (2011) og We Came To Play - Historien om DR Big Band (2014). Han medvirker på omkring 20 lp´er og cd´er både i eget navn og som sideman. Har derudover produceret mere end 150 pladeindspilninger med både danske og udenlandske navne. Han er stadig aktiv som pianist i mange sammenhænge, og er stadig musikpolitisk aktiv bl.a. i Ben Webster Fonden og bestyrelsen for Radio Jazz.

Udvalgte Indspilninger 

 Portraits Poems and Places - Ole Matthiessen
 Past and Present - Ole Matthiessen  Red Python - Ole Matthiessen Flashbacks and Dedications - Ole Matthiessen Still Around* - Rudy Smith Kvartet To You - Carsten Meinert Kvartet''

Eksterne henvisninger 
 
 
 

Pianister fra Danmark
Komponister fra Danmark
Musikproducere fra Danmark
Lærere
Journalister fra Danmark
Helsted Fremad IF

Helsted Fremad IF er en dansk fodboldklub fra Helsted ved Randers. Klubbens førstehold spiller i JBU's Jyllandsserie. Klubben har en stor ungdomsafdeling, hvor fra der kommer blandt andet et par ganske prominente navne, der senere er kommet til Randers' store klub, Randers FC, heriblandt Nicolai Brock-Madsen og Nicolai Poulsen. Helsted Fremad IF spiller i grønt.

Eksterne henvisninger 
 Klubbens hjemmeside 

Fodboldklubber under DBU Jylland
Sport i Randers
Brødremenighedens Kirke i Christiansfeld

Brødremenighedens Kirke i Christiansfeld er den Herrnhutiske Brødremenigheds kirke fra 1776 ved Grev Zinzendorfs Plads i Christiansfeld,  i 1796 udvidet med to sidefløje. Kirken kan rumme op til 1000 personer.

Galleri

Referencer

Eksterne henvisninger 
 Christiansfeld Brødremenigheden

Christiansfeld
Kirker i Haderslev Amt
Kirker i Kolding Kommune
Etableret i 1776
Philibert Humbla

Philibert Humbla henviser til:

 Philibert Humbla (jurist) (1814–1891) – svensk retslærd
 Philibert Humbla (borgmester) (1863–1925) – svensk embedsmand
 Philibert Humbla (museiman) (1896–1952) – svensk kunsthistoriker
Amt Fockbek

Amt Fockbek er et amt i det nordlige Tyskland, beliggende under Kreis Rendsburg-Eckernförde. Kreis Rendsburg-Eckernförde ligger i den centrale del af delstaten Slesvig-Holsten. Administrationen for amtet er beliggende i byen Fockbek () og ligger nord for Kielerkanalen mellem motorvej A 7 og Ejderen vest for Rendsborg.

Kommuner i amtet 
 Alt Duvenstedt
 Fokbæk
 Nübbel
 Rickert

Amt Fockbek blev oprettet i 1948.

Eksterne kilder/henvisninger 

 Om Amt Fockbek  på kommunens websted

Fockbek
Alt Duvenstedt

Alt Duvenstedt er en kommune og en by i det nordlige Tyskland, beliggende i Amt Fockbek i den centrale del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Alt Duvenstedt ligger få kilometer nord for Rendsborg i Naturpark Hüttener Berge. Mod vest løber Bundesstraße 77 og jernbanen fra Rendsborg mod Slesvig by, mod øst løber Bundesautobahn 7, ligeledes mellem Rendsborg og Slesvig.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Rundbundet kolbe

En rundbundet kolbe er kolber, der har en sfærisk bund og bruges som glasudstyr i laboratiorier, hovedsageligt til kemiske og biokemiske forsøg. De er typisk fremstillet i glas for at være kemisk inerte; i moderne tid bliver de normal fremstillet i varmeresistent Borsilikatglas. Der er mindst én rørformet sektion på flasken, der omtales som halsen med en åbning i toppen. To- eller trehalsede rundbundede flasker er også udbredte. Rundbundede flasker findes i mange størrelser; fra 5 mL til 20 L, og størrelsen bliver normalt skrevet på siden af flasken. I pilotanlæg kan der endog være rundbundede flasker, der er endnu større.

Toppen af halsen har normalt en konisk slebet samling. Disse er standardiseret og passer derfor sammen med propper eller andet glasudstyr i samme størrelse. Den slebne samlingen gør det muligt at lukke flasken tæt, enten med en prop eller sammen med resten af et system. For 250 mL flasker er størrelsen 24/40 udbredt. For mindre flasker bruges 14 eller 19 ofte.

På grund af den runde bund bruger man ofte korkringe til at få flasken til at stå. Når de benyttes i en forsøgsopstilling bruger man ofte klemmer eller lignende til at fastgøre dem på stativer i den rette højde.

Referencer

Eksterne henvisninger 
Round-Bottom Flasks - Sigma-Aldrich Glassware Catalog. Forskellige størrelser og typer af rundbundede kolber på Sigma-Aldrich' hjemmeside.

Kolber
Shit & Chanel No. 5

Shit & Chanel No. 5 er det andet album fra den danske rockgruppe Shit & Chanel. Det udkom i november 1977 på Abra Cadabra Production.

I forhold til gruppens debutalbum synges alle hovedstemmerne på dette album af Anne Linnet og/eller Lis Sørensen, også når numrene er skrevet af gruppens øvrige medlemmer.

Sange

Medvirkende

Musikere 
 Astrid Elbeck: Sang, el-piano, flygel, clavinet, synthesizer (strygermaskine) (moog)
 Ulla Tvede Eriksen: Sang, trommer, timbales, percussion, trompet (A1)
 Anne Linnet: Sang, guitar, akustisk guitar, sopran-saxofon, alt-saxofon
 Lis Sørensen: Sang, guitar, akustisk guitar, guitar (damesingle(sic!)), koklokker (B1)
 Lone Poulsen: Bas, akustisk guitar, guitar (damesingle)

Øvrige 
 Freddy Hansson: Producer (sammen med gruppens medlemmer), lydtekniker
 Shit og Chanel: Coverdesign
 Fotos: John Ovesen, Mogens Laier, Jette Michaelsen

Cover 
På forsiden af albummets cover er et kvadratisk billede af gruppens medlemmer, der hver sidder under en hårtørrer hos en frisør og læser i dameblade, mens de smiler til fotografen der afbilder dem skråt fra siden. Udenom er en ret bred hvid ramme, og øverst står pladens titel i versaler.

Bagsiden viser en stribe amatørbilleder af små piger, sandsynligvis af gruppens medlemmer som små, idet der også er enkelte billeder af dem som voksne. Nederst til venstre er der lige blevet plads til at opremse pladens numre.

På indercoveret er der en fyldig beskrivelse af numrene med oplysninger om, hvem der spiller hvad osv. på den ene side, hvor der i midten er en tegning af en kvinde i en mytologisk fremstilling (som om hun kommer ud af et søstjerne-lignende dyr), mens man på den anden side finder teksterne til sangene på albummet.

Eksterne henvisninger 

Album fra 1977
Shit & Chanel-album
Folkestone

Folkestone er en havneby i Sydøstengland ved den Engelske Kanal i Kent. Byen ligger i en dal mellem to klippesider i North Downs. Det var en vigtig havn i 1800- og 1900-tallet. Byen har omkring 45.000 indbyggere.

Der har været bosættelser siden mesolitikum og har været beboet i Romersk Britannien. I 600-tallet grundlagde Eanswith, datter af Æthelbert af Kent, et nonnekloster. Eanswith mindes stadig i byen. Folkestone var en af Cinque Ports i 1200-tallet og udviklede sig til en havn, der blev udviklet i begyndelsen af 1800-tallet for at hindre en fransk invasion, og den blev udvidet med en jernbane i 1843. Havnens betydning er aftaget siden åbningen af Eurotunnelen da færgen til Frankrig ophørte.

Nord for byen ligger Folkestone Castle, der er en normannisk borg fra omkring år 1100.

Eksterne henvisninger 
 The Folkestone Warren Landslide  British Geological Survey
Cargo

Cargo var en dansk eurodancegruppe der blev dannet i 1998 af de to djs og producere Kenn "The Killer" Haunstoft og Ronnie "NME" Veiler, og rapperen Mikee Simonsen. Gruppen er bedst kendt for singlerne "Cargo (The Horn)" (1998), "Loaded with Power" (1999) og "Pornstar" (1999). "Loaded with Power" blev nomineret til Årets danske klubhit ved Dansk Grammy 2000.

I 1999 udkom debutalbummet, The Movie der modtog guld for 25.000 solgte eksemplarer. Albummet blev i 2000 genudgivet som et dobbeltalbum med remixes med titlen The Movie Goes Party.

I 2000 kom sangerinden Cecilia Cruz med i gruppen. Med denne besætning udgav Cargo deres andet album, Sex Appeal.

Diskografi

Album 
 The Movie (1999)
 Sex Appeal (2000)

Singler 
 "Cargo (The Horn)" (1998)
 "Loaded with Power" (1999)
 "Pornstar" (1999)
 "La La (Legal Alien)" (1999)
 "Spacetrucking (Bring the Noise)" (2000)
 "Surrender" (2000)
 "I Want Your Luv" (2001)
 "I'll Show You" (2002)
 "Vacation" (featuring Yazzmin) (2003)
 "The Party" (2005)
 "Flash Your Titties" (2014)

Kilder 

Dancegrupper fra Danmark
Musikgrupper fra 1998
Laurence Bradshaw

Laurence Bradshaw (1899-1978) var en engelsk billedhugger, grafiker og kunstner. Bradshaw var socialist, siden sin ungdom og havde sluttet til Det britiske kommunistparti i begyndelsen af 1930'erne.

Bradshaw arbejdede med kunstneren Frank Brangwyn som assistent. I 1920'erne havde Brangwyn selv været assistent for den socialistiske kunstner William Morris. Bradshaw designede flere plakater til London Transport fra 1935 til 1937.

I 1955 vandt Bradshaw en konkurrence om et monumentet til Karl Marxs gravsted på Highgate Cemetery. Bradshaw designede hele Marxmonumentet, herunder soklen og kalligraferede teksterne på monumentet, men signerede ikke det. Bradshaw mente, at hans design skulle være "... ikke et monument over en mand alene, men over en stor tænker og en stor filosof." Graven blev udpeget en fredet monument i 1974.

Andre bemærkelsesværdige kommunistiske personligheder Bradshaw skulpturerede var den afroamerikanske forsker og aktivist W. E. B. Du Bois, Trinidad-musiker og skuespiller Edric Connor, den skotske digter Hugh MacDiarmid, og den britiske kommunistiske leder Harry Pollitt.

Referencer 

Kommunister fra Storbritannien
Grafikere fra Storbritannien
Malere fra England
Billedhuggere fra Storbritannien
Kapers-slægten

Kapers-slægten (Capparis) er en slægt med ca. 250 arter, der er udbredt i klodens subtropiske og tropiske egne. Det er buske med modsatte, helrandede blade og med store, 4-tallige og regelmæssige blomster. Frugterne er kapsler med få frø.

 Kapers (‘’Capparis spinosa’’)

 Capparis acutifolia
 Capparis amplissima
 Capparis cynophallophora
 Capparis decidua
 Capparis frondosa
 Capparis grandidiera
 Capparis indica
 Capparis micracantha
 Capparis mitchellii
 Capparis olacifolia
 Capparis prisca
 Capparis sandwichiana
 Capparis sepiaria
 Capparis thorelii
 Capparis tomentosa
 Capparis zeylanica

Noter 

Kapers-familien
Esteban Chaves

Jhoan Esteban Chaves Rubio (født 17. januar 1990) er en colombiansk professionel landevejsrytter, der kører for .

Han er født i Bogotá, og har kørt som professionel siden 2012. Han kørte før det på holdet Colombia-Coldeportes som neo-pro, efter han havde kørt tre sæsoner som amatør på holdet Colombia es Pasión-Coldeportes.

Som amatør vandt Chaves det franske løb Tour de l'Avenir i 2011, der tidligere har været vundet af fremtidige vindere af Tour de France.

Det var til stor overraskelse for cykelverdenen, da den unge smilende Chaves under Vuelta a España 2015 for alvor opnåede triumf. Han vandt nemlig to etaper og kørte i den røde førertrøje i seks dage - og sluttede på femtepladsen i løbet. I Giro d'Italia 2016 vandt Chaves 14. etape, og sluttede på en samlet andenplads i løbet, efter Vincenzo Nibali.

Referencer

Eksterne henvisninger 

Mandlige cykelryttere fra Colombia
Personer fra Bogotá
Cykelryttere ved sommer-OL 2016
Cykelryttere ved sommer-OL 2020
Deltagere for Colombia ved sommer-OL 2016
Deltagere for Colombia ved sommer-OL 2020
Dagen går med raske fjed

Dagen går med raske fjed er en dansk salme. 
Den indgik som en blandt B.S. Ingemann og C.E.F. Weyses klassiske samling af syv aftensange fra 1838.

Den strofisk sang har 6 strofer med hver 4 verselinjer. 
Rimskemaet er aBaB.
Weyses melodi er genbrugt i den nok mere populære salme Altid frejdig, når du går der fik tekst af Christian Richardt i 1867.

Man finder salme i Den Danske Salmebog.
I en ældre udgave var den nummer 718, mens den i 2003-udgaven er nummer 771 og findes under afsnittet "Menneskelivet".

Eksterne henvisninger 
 

Salmer af B.S. Ingemann
Sange fra Danmark
Aftensange
Salmer i Den Danske Salmebog